Përmendore e re në Uashington për viktimat e komunizmit në botë
Presidenti Bush mori pjesë në ceremoninë e përurimit, e cila u zhvillua në përvjetorin e fjalimit historik të ish presidentit Ronald Re
Përmendorja në nderim të viktimave u përura, dje, në 20 vjetorin e fjalimit të njohur të ish Presidentit Regan para Murit të Berlinit, kur i lëshoi një sfidë ish udhëheqësit sovjetik, Mihail Gorbaëov. Në fjalimin e tij të martën Presidenti Bush e bëri të qartë se ndante të njëjtin qendrim me presidentin Reagan rreth rëndësisë së lirisë. Monumenti, një statujë në bronx, e vendosur pranë ndërtesës së kongresit, është një kopje e monumentit që ngritën studentëve kinezë në sheshin Tienanmen në vitin 1989. Në fjalën e tij Presidenti Bush tha se disa nga viktimat ishin mjaft të njohura, por shumica vdiqën anonimë në vende si gulagu sovjetik dhe fushat e pushkatimit në Kamboxhia. Presidenti Bush tha se askush nuk e di me siguri se sa njerëz vdiqën në duart e qeverive komuniste, por disa llogaritje e çojnë numrin deri në 100 milionë. Presidenti theksoi se ndërkohë që komunzimi mund të jetë zbehur, ligësia dhe urrejtja akoma mbeten. Ai tha se ngjarjet e 11 shtatorit 2001 e provojnë këtë gjë. Memoriali i Viktimave të Komunizmit u ndërtua nga një fondacion privat që e filloi punën para 17 vjetësh, menjëherë pas rrëzimit të murit të Berlinit. Fondacioni thotë se kjo është përmendorja e vetme e këtij lloji në botë. //ze//